इस समस्या से बढ़कर एक और समस्या है- देवताओं के प्रकोप का डर दिखाकर शोषण। हिमाचल प्रदेश के कई मंदिर ऐसे हैं जहां पर दलितों का जाना वर्जित है। हाल ही में सरकाघाट क्षेत्र में एक पंडित ने एक जोड़े की मंदिर से बाहर ही पूजा करवाई थी। मंडी की चौहार घाटी में एक देवता के मंदिर के बाहर बोर्ड में साफ लिखा था कि ‘अनुसूचित जाति के भाइयों’ का आना वर्जित है। और तो और, ये शब्द घोड़े और डंगरों के साथ लिखे गए थे। हालांकि अब इस शब्द को हटा दिया गया है मगर अलिखित नियम बरकरार हैं।